הוועדה לקידום מעמד האישה ולשוויון מגדרי, כנסת 24, פרוטוקול מספר 13, 2021-10-27 09:30

עאידה תומא סלימאן: אני פותחת את הישיבה של קידום מעמד האישה ולשוויון מגדרי.

עאידה תומא סלימאן: היום 27 לאוקטובר 2021 ואנחנו היום נעסוק במצבם של אנשים שנמצאים במעגל הזנות.

עאידה תומא סלימאן: את האמת, יש הרגשה של מפגש לאחר ניתוק של הרבה זמן ועצם העובדה גם שחברת הכנסת לשעבר, שולי מועלם הגיעה לדיון הזה מראה וכמובן, אני לא צריכה להסביר שחברת הכנסת לשעבר הייתה לה תרומה אדירה והיא הובילה את החקיקה בנושא הזה.

עאידה תומא סלימאן: זו אחת הדוגמאות המאוד בולטות של שיתוף פעולה חוצה מפלגות, חוצה אידיאולוגיות וגם כן דוגמא איך אפשר לנצל את המעמד הזה, של להיות חלק מהקואליציה ולהוביל באמת דברים חשובים לציבור.

עאידה תומא סלימאן: אז ברוכה הבאה.

עאידה תומא סלימאן: יש גם את הרגשה שעם הארגונים כבר הרבה זמן לא נפגשנו, לצערי הרבה עברנו שנתיים ככה מטלטלות.

עאידה תומא סלימאן: מצד אחד קורונה ומצד שני הרבה בחירות, יותר מידי בחירות והעבודה בוועדה גם כן, לא הצליחה להמריא למקום שהייתה בו.

עאידה תומא סלימאן: אבל אנחנו כבר אחרי תקופה די ארוכה של אוטוטו זה שלוש שנים?

עאידה תומא סלימאן: כן.

עאידה תומא סלימאן: אחרי שחוקק החוק.

עאידה תומא סלימאן: החוק עבר ב-31 בדצמבר 2018 וחשבנו שמתחילים שנה חדשה ומתחילים עולם חדש שבו החוק יפעל והמצב יהיה יותר טוב להרבה נשים.

עאידה תומא סלימאן: אנחנו ננסה היום גם לשמוע מארגוני השטח קודם כל מה המצב אחרי אני לא רוצה להגיד ניתוק, אבל אחרי ההתרחקות מהנושא לתקופה מסוימת.

עאידה תומא סלימאן: לשמוע מה המצב, נשמע גם מנציגי ונציגות המשרדים השונים וננסה להבין איפה אנחנו עומדות היום.

עאידה תומא סלימאן: אני חייבת להגיד שיש תור ארוך של מבקשי זכות דיבור.

עאידה תומא סלימאן: אני רוצה לתת את זכות הדיבור להדס גול מעמותת על"ם.

הדס גול: אני מנהלת במטה של תחום קצה בעמותת על"ם, בעצם על"ם מפעילה חמישה מרחבי לב לטיפול בבני נוער וצעירים ברצף הזנות.

הדס גול: על"ם עובדת עם בני נוער וצעירים בזנות ב-20 שנה האחרונות.

הדס גול: ב-7 שנים האחרונות, בשיתוף מקצועי ותקציבי עם משרד הרווחה שמממן את מרחבי הלב.

הדס גול: אז קודם כל, תודה על הדיון.

הדס גול: אנחנו באמת, הרבה זמן שלא התקיים דיון כזה ואנחנו ממש-ממש קוראות שיהיה המשך לדבר הזה ומקוות שגם תוקם בהמשך וועדת המבנה, שנוכל באמת לעסוק בנושאים החשובים האלה.

הדס גול: בעבר הוועדה הזו הייתה מאוד מאוד חשובה ועזרה לארגוני השטח לעבוד בשותפות עם משרדי הממשלה ועם כל הגורמים הרלוונטיים.

הדס גול: בעמם מבחינתנו, אנחנו מגיעות לכאן היום אחרי סיפור מאוד עצוב של התאבדות של צעירה שהייתה מטופלת אצלינו.

הדס גול: אני לא אכנס לפרטים אישיים אודותיה כמובן, כי הכל מאוד חסוי.

הדס גול: אבל בעצם הצעירה הזאת סימנה לנו 2 דברים מרכזיים שבהם אנחנו נתקלות בצורה מאוד מאוד חריפה בשטח.

הדס גול: אחד, זה הסיפור של חסרי וחסרות מעמד.

הדס גול: אני אגיד שהיו צעירים ממרחב הלב בחיפה שמאוד רצו להגיע לכאן היום ולדבר ולספר לכם בעצמם ובגוף ראשון את הסיפור שלהם ועל החיים שלהם והצרכים שלהם.

הדס גול: לצערנו הרב זה לא התאפשר היום, אבל אנחנו מאוד מבקשות שיתקיים דיון בנושא הזה ושהם יוכלו להגיע ולדבר בשם עצמם.

הדס גול: אני אגיד שאני דיברתי אתמול בלילה עם אחד הצעירים שמאוד התאכזב לשמוע שהוא לא יכול בסופו של דבר להגיע והבטחתי לו שאנחנו נגיד את זה כאן ונבקש שיתקיים דיון כזה.

הדס גול: מה שהוא ביקש שאני אגיד לכם זה שהוא מבקש שהדיון הזה יתקיים לפני שהוא "יתעייף", ככה הוא הגדיר את זה.

הדס גול: אז אני באמת יוצאת מכאן בקריאה של לקיים דיון כזה בנושא הזה ולהזמין אותם לדבר בשם עצמם.

הדס גול: הנושא השני, החשוב והבוער שבעצם המוות שלה העלה לחשיבות, זה כל הסיפור של שילוב מגדרי בכלל במרחבי הזנות ושילוב של טראנסיות בפרט.

הדס גול: אני אגיד שלצעירנו כיום טראנסיות לא יכולות להיכנס לכל מרחבי הטיפול בזנות וזה נושא שלדעתי צריך לתת עליו את הדעת ולהתערב בו.

מאיה ברון: אני מאיה ברון, מנהלת תחום קצה בעל"ם.

מאיה ברון: אני רק אוסיף שאנחנו מוצאות, זאת אומרת זה לא שני נושאים שהם לא קשורים אחד לשני.

מאיה ברון: יש קשר הדוק בין חסרות מעמד לבין זנות, זו כמעט האופציה היחידה שנשארת להם והרבה מהאוכלוסייה הזאת בעצם, אנחנו מתמודדות עם שני האתגרים האלה ביחד ואנחנו מאוד מאוד היינו רוצות לקיים ואנחנו מקיימות בימים אלה, גם עם משרד הרווחה, אבל אני חושבת שבוועדת משנה יש לזה הרבה מקום.

מאיה ברון: את כל הדיון המקצועי סביב הנושא של מרחבים מעורבים מגדרית והמשמעות של הקהילה הטראנסית ואיך שהם נכנסים לתוך המרחבים המעורבים מגדרית.

מאיה ברון: כי הרבה פעמים מרחב שהוא רק נשי או רק גברי זה מאוד מאוד מורכב להיכנס אליו ויחד עם זאת, גם את זה צריך לפתור.

מאיה ברון: זאת אומרת יש מרחבים שהם רק נשים או רק גברים ובסופו של דבר, אני חושבת שבהמשך למה שהדס אמרה, לשמוע את הצעירים, אני חושבת שחלק מהחשיבות זה לשמוע רגע מה הם היו רוצים ובאיזה מרחבים נכון להם להשתלב.

מאיה ברון: אם זה גברי בלבד, נשי בלבד או כמובן מעורב, שאז הוא פותר את כל הסוגייה של הרצף המגדרי.

מאיה ברון: תודה.

עאידה תומא סלימאן: תודה רבה.

עאידה תומא סלימאן: נעמה ריבלין מסלעית.

נעמה ריבלין: שלום לכולם, אני גם מאוד מאוד שמחה, אחרי כמעט שלוש שנים אני חושבת, ניסיתי להיזכר מתי בפעם האחרונה באמת היינו פה בוועדה, בטח באופן פיזי.

נעמה ריבלין: אני אתחיל עם מה שחשבתי שאני אגיד בסוף, שאני קוראת באמת להקים את וועדת המשנה לסחר בנשים וזנות.

נעמה ריבלין: זו הייתה וועדה מקצועית שמאוד עזרה לנו לקדם עניינים, לייצר שיתופי פעולה, לייצר - - -.

עאידה תומא סלימאן: קודם כל שיהיו לי חברות כנסת בוועדה הכללית.

עאידה תומא סלימאן: נכון שיש אבל זה לא הרכב מלא, מה לעשות?

נעמה ריבלין: אנחנו נתקלות בשטח בהרבה מאוד דברים שצריך לעשות שילובים בין משרדי ממשלה והוועדה הזאת הביאה לידי עשייה משמעותית והביאה את כל משרדי הממשלה להירתם ולעשות דברים.

נעמה ריבלין: אז זו באמת פנייה מאוד מאוד דחופה שלנו מהשטח, שאנחנו ממש צריכות את הוועדה הזו.

נעמה ריבלין: אני רוצה לשתף שבעצם מאז מרס, שנה וחצי אחורה, הזמן קורונה והחוק שנכנס כהה לאט-לאט במקביל, יצר מצב מאוד מאוד קשה אצל הנשים.

נעמה ריבלין: מצב כלכלי, לא שמצבן היה טוב גם קודם, אבל מצב כלכלי מאוד קשה.

נעמה ריבלין: קשיים ממש בקיום כלכלי ולאורך כל התקופה הזאת, באמת גם הרבה מאוד עלייה בפניות לסלעית, בעיקר באמת לקן הסיוע ודרך הסיורים שלנו, מהרבה מאוד נשים שזקוקות למיצוי זכויות.

נעמה ריבלין: הן אפילו לא תמיד פנויות לטיפול ושיקום, המחשבה היא קודם כל 'איך אני בכלל שורדת את החודש?

נעמה ריבלין: ' וההתארגנות שלנו סביב המיצוי זכויות מאוד גדלה.

נעמה ריבלין: אנחנו הקמנו גם יחידת סיוע למיצוי זכויות, לצד קו הסיוע ואנחנו מנסות מאוד למצוא את הדרכים במהירות האפשרית וזה מאוד מאוד קשה, לייצר עבורן אלטרנטיבות לקריסה הכלכלית שלהן.

נעמה ריבלין: כי גם הקורונה מאוד צמצמה את צריכת הזנות, החוק גם ייצר איזה שהם מאפיינים שונים - לא שהייתה אכיפה רבה, אבל עדיין זה ייצר איזה שהוא צמצום.

נעמה ריבלין: אפילו החוק, כשהוא עבר, זה ייצר איזה שהוא צמצום בצריכת זנות ויחד עם הקורונה הן באמת המצב כלכלי מאוד מאוד קשה.

נעמה ריבלין: אני כן מרגישה שלצד החוק, עם כל האמירה הוגדלו התקציבים, סלעית גדלה ומרכז היום שלה גדל ואני מאוד מאוד מקווה שאנחנו אפילו נפנה לשנת 2022 להגדיל עוד מכסות, כי יש לנו הרבה פניות ואפילו עוד רגע בקנה עם רשימות המתנה.

נעמה ריבלין: אבל אני מרגישה שאין התאמה של המערכות בכל התחום של מיצוי זכויות למצב של הנשים ולהכרה בזה שנשים, החוק ייצר איזה שהוא מצב ונשים עדיין בזנות לא מוכרות בביטוח לאומי למשל.

נעמה ריבלין: אנחנו ניסינו לאורך כל הדרך שהם יהיו אפילו תת-אוכלוסייה ש - - - באופן אישי ושלא צריך לעשות את כל המניפולציות מסביב, של נפגעת מינית ולהבין שאשה שעברה תהליכים כאלה ואחרים זקוקה - - -.

יסמין פרידמן: מה זאת אומרת "לא מוכרת בביטוח לאומי", למה את מתכוונת?

נעמה ריבלין: אין הכרה לנשים שעוסקות בזנות.

יסמין פרידמן: לא מוכרת בביטוח לאומי מאיזו בחינה?

יסמין פרידמן: כאילו לא מגיע לקבל, היא לא מוכרת כנפגעת?

נעמה ריבלין: אז כדי להגיע למצב שהאישה תוכר כנפגעת, עם הכרה בטראומה שלה, זה "ויה דל רוזה", וועדות על וועדת והן נדחות.

נעמה ריבלין: מבחינת ביטוח לאומי הן לא נדחות, כי הן מקבלות 20% ו-30%, אבל מבחינתנו זה כמעט שום דבר, כי הן לא זכאיות לסל שיקום והן זקוקות לסל שיקום.

נעמה ריבלין: או שנמצא דרך לייצר סל שיקום מותאם לנשים בזנות, כמו שיש בבריאות הנפש ולא נצטרך את הביטוח הלאומי ואת כל ההכרות האלו או שנפעל כדי שבוועדות האלה הן לא יצטרכו להוכיח ב"ויה דל רוזה".

נעמה ריבלין: אני רוצה להגיד לכן שגם הצוות שלנו שמלווה, עובדות סוציאליות עם תחושה מאוד קשה מהוועדות.

נעמה ריבלין: תחושה של השפלה, שאלות לא רלוונטיות.

קריאה: אנשי משרד הרווחה פה?

קריאה: כן.

נעמה ריבלין: ואנחנו פועלים.

נעמה ריבלין: אני גם יצרתי שוב קשר, בזמנו היינו בקשר עם הוועדות הרפואיות וניסינו לייצר איזה שהיא מודעות ועשינו יום עיון ואני באופן אישי פגשתי את כל הפסיכיאטרים.

נעמה ריבלין: גם הצטרפה אליי אשה משוקמת שסיפרה להם את המהלכים שהובילו אותן והן נראות מתפקדות, אבל הן זקוקות ל-40%.

נעמה ריבלין: להכיר בהן רק ב-20% או 30%, זה לא לתת להן את ההכרה האמיתית שהן זקוקות לה.

נעמה ריבלין: אז זה, אני פונה גם כי אם תהיה רק וועדה ייעודית, נוכל לגייס את המערכת של ביטוח לאומי לטובת העניין.

נעמה ריבלין: משרד השיכון, גם משרד השיכון בעניין דרי רחוב - - -.

עאידה תומא סלימאן: אני מאוד אוהבת את הגישה החיובית שלך, שאומרת שברגע שתקום וועדת המשנה ייפתרו כל הבעיות.

עאידה תומא סלימאן: היינו בסרט הזה.

נעמה ריבלין: אני תמיד אישאר אופטימית והוועדה הזאת הצליחה לקדם הרבה דברים.

עאידה תומא סלימאן: ברור.

נעמה ריבלין: היא הצליחה להביא את המשרדים השונים וגם את ביטוח לאומי בזמנו, כשהם שהגיעו לכאן ראינו תמורות, ראינו.

נעמה ריבלין: עכשיו אנחנו רואים נסיגה.

נעמה ריבלין: משרד השיכון, אני חושבת שצריך להכיר ולתת להם סיוע מוגדל בשכר דירה.

נעמה ריבלין: עצם החוק ייצר איזה שהוא מצב שצריך להגדיר, הן לא מוכרות וצריך לתת להן לפי זה שהן אימהות חד הוריות או דרות רחוב או מסיבות אחרות.

נעמה ריבלין: אבל לא כזכאיות בעצם היותן משתקמות מזנות.

נעמה ריבלין: צריך להניס בקריטריונים של משרד השיכון.

נעמה ריבלין: הסל הגמיש, אנחנו עובדים מאוד מאוד קשה, גם משרד הרווחה.

נעמה ריבלין: צריך לעשות לו התאמה, הוא לא גמיש.

נעמה ריבלין: הסל הוא סל שהיה יכול לעזור להן, הבעיה היא שהוא לא גמיש והוא גם מצריך מחלק מהנשים ללכת ולהיות מוכרות בשירותי הרווחה ולא כולן רוצות ולא כולן גם צריכות ללכת ללשכת הרווחה וצריך היה למצוא איזה שהוא מנגנון מהיר יותר ונכון יותר, כדי שהן יקבלו את הסל גמיש.

נעמה ריבלין: כי אם אני לדירת זנות ורוצה להציע לה שיקום, מחר בבוקר היא בלופ.

נעמה ריבלין: היא לא יכולה לעזוב את הזנות, גם אם היא רוצה כי היא צריכה לשלם שכר דירה, אין סיוע מוגדל.

נעמה ריבלין: אז כל התהליך של מיצוי זכויות מאוד מאוד איטי וגם לא מותאם, בטח עם החוק החדש.

שולי מועלם: נעמה אתן רואות יותר פניות בעקבות הכניסה של החוק, אתן רואות איזה תהליך מבחינת מערכת האכיפה שמביא יותר נשים לבקש עזרה במיצוי זכויות?

נעמה ריבלין: אני יכולה לומר ששוב, נורא קשה לבודד, כי אני חושבת שממרס ועד יוני 2020 ובמשך חצי שנה לא הייתה האכיפה של החוק, התקנות עוד לא נכנסו.

נעמה ריבלין: אבל הקורונה ייצרה מצב ממש, הפניות לקו הסיוע עלו ב-60% באותה התקופה ואחר כך הייתה קצת ירידה, כי עצם זה שהתקנות לא נכנסו ייצר איזה שהוא, הסגרים נכנסו.

נעמה ריבלין: לקראת כניסת החוק ואכיפת החוק אנחנו רואים ושוב, הקורונה, לטווח הארוך ייצרה בעיות פרנסה בעיקר אצל הנשים שהעבודה - - -.

נעמה ריבלין: אגב, גם הנשים שהיו משוקמות חלקן פוטרו, חלקן יצאו לחל"ת, לא כולן הוחזרו למקום העבודה, מטבחים שחלק מהן עבדו בהם לא יכלו לחזור וגם מקומות עבודה חדשים תמיד אמרו "אנחנו כרגע לא מגייסים".

נעמה ריבלין: אז בעידן הקורונה קשה גם לגייס מקומות עבודה וזה עוד יותר מדגיש למה צריך את המיצוי זכויות ולאורך זמן לתת להם, כי תהליך כניסה לעולם התעסוקה הוא הרבה יותר מורכב בעידן הקורונה.

נעמה ריבלין: כן, יש יותר פניות.

נעמה ריבלין: אנחנו בתפוסה מלאה.

נעמה ריבלין: אני פונה אפילו פה ואומרת שאנחנו לקראת, אפילו בקשה שוב להגדיל מכסות.

נעמה ריבלין: אנחנו באמת בפניה.

נעמה ריבלין: היחידה למיצוי זכויות שאני עובדת איתה באמת גם עושה הכנה לקראת שיקום, אבל גם מחזיקה אותן ופה אנחנו באמת צריכים יד מסייעת ממשרדי הממשלה.

עאידה תומא סלימאן: תודה רבה.

עאידה תומא סלימאן: את האמת העלית נושאים שמאוד חשוב לקבל עליהם תשובות ממשרדי הממשלה ותיכף אנחנו נפנה, כי גם נרצה לדעת מה מתוכנן לתקופה הקרובה.

עאידה תומא סלימאן: אבל אני אנסה מעכשיו לשלב את הח"כיות שירצו לדבר, נא לסמן לי.

עאידה תומא סלימאן: חברת הכנסת יסמין, בבקשה.

יסמין פרידמן: ראשית, אני באמת מברכת על הדיון החשוב הזה.

יסמין פרידמן: אני יאמר שזה נושא שעסקתי בו בעבר, בעיקר בבאר שבע.

יסמין פרידמן: אבל אני גם מודה שיש לי כל כך הרבה מה ללמוד ואני מודה לכם שבאתם לכאן כי אני לומדת מכם.

יסמין פרידמן: אבל נתחיל וחשוב לי לומר שאם תקום תת וועדה, אני אשמח לעמוד בראשה, גברת היו"ר.

יסמין פרידמן: אני חושבת שאני ורצה לקחת את הנושא הזה להעמיק בו ולנסות לעסוק כמיטב יכולתי, כמובן שזה תלוי בך.

יסמין פרידמן: אני אתחיל מהבשורות הטובות, אחרי 14 דו"חות בשנים עברו, עלינו ל-300.

יסמין פרידמן: אז באמת, לפחות זו נקודת האור היחידה שראיתי בכל הדוחות.

יסמין פרידמן: עכשיו, אני רגילה לשבת בדיונים ולשמוע - - -.

עאידה תומא סלימאן: אני לא הבנתי את העניין של הדוחות.

יסמין פרידמן: בעניין הדוחות?

יסמין פרידמן: אה, עד שקמה הממשלה הזאת חולקו בסך הכל 14 דו"חות ומאז שקמה הממשלה חולקה 300, אז זו עלייה של עשרות אחוזים, זו הבשורה ונקודת האור היחידה שמצאתי בכל הדוח.

עאידה תומא סלימאן: זו יכולה להיות בשורה טובה ומצד שני זה גם יכול להיות - - - .

יסמין פרידמן: כן.

יסמין פרידמן: וגם זה רק במרכז, אוקיי?

יסמין פרידמן: עכשיו אני רגילה לשבת בדיונים, מאז שאני כאן ובאמת לשמוע שחסר תקציבים וצריך לטפל בזה וצריך לטפל בזה ופה אני רואה שהקצו תקציבים, יש תקציבים, יש הכל, אבל לא היה ביצוע של התקציבים האלה וזה נורא מבלבל, כי אני לא מצליחה להבין ואני אשמח באמת לשמוע תשובות גם ממשרד הרווחה וגם ממשרד האוצר.

יסמין פרידמן: איך יכול להיות שבפעם הראשונה אני שומעת שתוקצבו 30 מיליון ₪ ונוצלו רק 4.7 מיליון ₪?

יסמין פרידמן: שום תוכניות שאמורות היו להיות לא בוצעו, עכשיו זה נראה לי באמת מגוחך.

יסמין פרידמן: עכשיו אני רואה גם ש-76% מעוניינות לצאת מהמעגל הזה.

יסמין פרידמן: לא ייתכן שלא נגיע לפחות ל-76 אחוזים האלה וניתן להן מעטפת שיקום.

יסמין פרידמן: מדובר בהצלת חיים, מדובר באמת באוכלוסייה הכי שקופה שקיימת ואני חושבת שמגיעות לנו תשובות.

עאידה תומא סלימאן: תודה רבה.

עאידה תומא סלימאן: אני בטוחה שנקבל תשובות, למרות שגם כן, התקציב שמדובר עליו היה אמור להיות אפילו הרבה יותר, אבל בואי.

עאידה תומא סלימאן: אנחנו תיכף נתייחס לזה.

עאידה תומא סלימאן: שולי, רצית להתייחס?

שולי מועלם: כן.

שולי מועלם: שלום לכולן, תודה עאידה ושלום חברותיי.

שולי מועלם: אני חברת הכנסת לשעבר שולי מועלם, מובילת החוק ביחד עם חברתי, חברת הכנסת לשעבר, זהבה גלאון ורבות אחרות.

שולי מועלם: זכינו לתהליך אדיר בשש השנים שהייתי בבית הזה.

שולי מועלם: הוא הגיע באמת לשיאו ב-31 בדצמבר 2018, כמו שעאידה הזכירה קודם, במעבר של החוק בקריאה שניה ושלישית וכניסת התקנות לתוקף בכנסת, ביולי 20.

שולי מועלם: הדיון הזה חשוב מבחינתי בשני אופנים.

שולי מועלם: אני אגיד משפט אחד על הבסיס, בבסיס אין ספק שיש פה שינוי אדיר במרחב הציבורי הישראלי, אבל כמו שהאמנו אז ואנחנו בטוחות בזה גם היום, שלא ילך רק צד האכיפה בלי צד השיקום.

שולי מועלם: כשאנחנו מתכנסים פה, מה שאני הייתי רוצה לשמוע גם הארגוני השטח, שהם היו המנוע הגדול בכל התהליך, בחיבור של שרי ושרות הממשלה וחברי וחברות הכנסת למציאות שבה חיות נשים בזנות ואני אגיד נשים, למרות שכולנו יודעים שיש גם גברים ובני נוער בזנות.

שולי מועלם: כולנו יודעים שהקהילה הקשה ביותר בעולם הקשה הזה, היא הקהילה הטראנסית ודיברנו על זה בלי הפסקה ומפה אני רוצה להגיד שמבחינתי אני רוצה לשמוע בדיון הזה שלושה דברים מרכזיים.

שולי מועלם: אחד, מה קרה מבחינת התוכניות?

שולי מועלם: אותן התוכניות במשרד הרווחה, במשרד הבריאות, במשרד החינוך, במשרד השיקום, בביטוח הלאומי, שתיכף נשמע.

שולי מועלם: אם יש פה נציג של הביטוח הלאומי-שהוא נקודה קריטית בתהליך.

שולי מועלם: שתיים, מה קרה מבחינת האכיפה?

שולי מועלם: ושלוש, האם התוכניות שהגדרנו אז לאוכלוסיות מיוחדות, כמו הקהילה הטראנסית וקהילת חסרות וחסרי המעמד, שהבוקר כבר שתי דוברות דיברו עליה, איפה עומדים הדברים האלה?

שולי מועלם: אני מרגישה שהדיון הזה, מבחינתי הוא נקודה באיזה שהוא רצף שקורה כל הזמן בשטח, אבל בגלל שכל כך הרבה זמן לא התכנס פה דיון על הנושא הזה, אז אלה הנקודות.

שולי מועלם: אני לא הייתי רוצה שנחזור חזרה, זה מבחינתי, לשאלות שכבר עברנו אותן.

שולי מועלם: אני אפילו לא יודעת לנקוב מהן, אבל אלה שאלות שכבר עברנו אותן ובעזרת השם, אני מקווה שדווקא ההתקדמות שחלה בחודשים האלה מבחינת הפניות של נשים בזנות לבקשות סיוע, הן ייקחו אותנו לעוד צעד אחד קדימה, במקביל לזה שהאכיפה הולכת ומתקדמת גם אם היא לא מספיקה, גם אם היא מרוכזת בעיקר בתל אביב, גם אם עדיין לא מצאנו פתרון לשאלת הזנות באילת שהיא כרגיל יוצאת דופן, כמו הרבה דברים אחרים בעיר אילת.

שולי מועלם: תודה.

עאידה תומא סלימאן: תודה.

עאידה תומא סלימאן: אני מודה שזה סדר שאפשר באמת להתמקד בו, שלושת הדברים שהזכרת.

עאידה תומא סלימאן: גם השירותים, גם האכיפה וגם את הקהילות המיוחדות.

עאידה תומא סלימאן: זה יכול ככה לנתב את השיחה למקום שאפשר להוציא ממנו תוצאות ולראות מה קורה בשטח.

עאידה תומא סלימאן: כן, חברת הכנסת מיכל רוזין.

מיכל רוזין: קודם כל אני רוצה להודות לעאידה, שלמרות שנשיאות הכנסת לא אישרה את הדיון המהיר שביקשתי בנושא הזה וזה אולי תמרור שאנחנו צריכות להרים פה בשאלה למה לא מאשרים דיון כזה.

מיכל רוזין: בכל זאת חברת הכנסת תומא סולימאן החליטה כן לקיים את הדיון הזה והוא דיון חיוני וחשוב, בטח אחרי השנתיים האחרונות ושנת קורונה ואמרו את זה כאן לפניי.

מיכל רוזין: נעמה, שבאמת הסיג לאחור גם את מצבן של אותן הנשים שכבר היו בשיקום ובוודאי מי שלא היו בשיקום וגם עצר את היכולת שלנו לבחון את השפעות החוק.

מיכל רוזין: נכון שיש היום הרבה יותר אכיפה בזכות השר לביטחון פנים עומר בר לב, אבל בלי שיקום אז גם האכיפה היא מוטלת בספק והדבר הזה חייב ללכת ביחד, אמרנו את זה כל הזמן.

מיכל רוזין: אנחנו התחייבנו פה לנשים בזנות ולא רק להן כמו שאמרת, זה גם כולל שאנחנו נהיה פה כדי לוודא שיהיה שיקום, יהיה סל שיקום ויהיו את כל המענים.

מיכל רוזין: אני רוצה להגיד ובכך אני בהחלט מחזקת אותך, שולי מועלם רפאלי.

מיכל רוזין: קודם כל על כל השנים ועל מה שעשית פה את וחברת הכנסת לשעבר, זהבה גלאון.

מיכל רוזין: אני חושבת שאנחנו צריכות לשים דגש מאוד משמעותי על הנושא של האוכלוסיות המיוחדות.

מיכל רוזין: כמובן גברים בזנות, שלא פעם נעלמים מהשיח ונעלמים לא רק מהשיח, גם מהמענים.

מיכל רוזין: בסוף רוב המענים מוקמים ונותנים שירות לנשים בשיקום מזנות ולא בטוח שיש מספיק מקום לגברים ולצעירים, הנשים על הקשת הטראנסית, אנשים מהחברה הערבית, נשים חרדיות, אנשים חסרי מעמד, ללא אשרת שהיה וללא אישור עבודה, אימהות בזנות, אני כבר לא מדברת על תחלואה כפולה, התמכרויות וכדומה, שגם זה מטופל עכשיו.

מיכל רוזין: רק לפני מספר שבועות אישה טראנסית, פלשתינית, צעירה, עם מעט מאוד אופציות בישראל, שמה קץ לחייה כי כוחותיה אזלו.

מיכל רוזין: גם הנושא הזה אנחנו צריכות להידרש אליו.

מיכל רוזין: יש לנו מחויבות לאוכלוסייה הזאת והיא במצוקה הכי קשה.

מיכל רוזין: אם מישהו חסר מעמד במדינת ישראל ומגורש למקום בו אנחנו יודעים מה יהיה גורלו, אנחנו חייבים להידרש לדבר הזה.

מיכל רוזין: בעיני זה חוצה מפלגות, חוצה ימין ושמאל, זה נושא הומניטארי ראשון במעלה ואני חושבת שכולנו צריכים לשתף פעולה בדבר הזה.

מיכל רוזין: ערב אישור החוק, שולי, אושר תקציב של 90 מיליון שקלים בפריסה של 3 שנים, 2019-2021.

מיכל רוזין: בינואר 2019 הוסף עוד 30 מיליון ₪, למשך 3 שנים בעיקר לרווחה וגם לבריאות.

מיכל רוזין: אני יודעת שיש מענים רבים, גם עמדנו על עכשיו גם בהסכמים הקואליציוניים וגם בדיוני התקציב בממשלה, על תוספות מאוד משמעותיות לרווחה וגם לבריאות בנושא באמת של שיקום נשים בזנות.

מיכל רוזין: אם זה דירות מעבר לאימהות בזנות, אם זה מכרז למרכז לנשים בזנות, אם זה הכשרה תעסוקתית ואתם כמובן תרחיבו על זה , שיקום, דירות לטראנס, מרפאות מין חדשות ברחבי הארץ, תקני עובדות סוציאליות, אתם כמובן תרחיבו על זה בהמשך.

מיכל רוזין: כל הדברים האלה חשוב מאוד שנהיה פה, נעקוב ונשמע.

מיכל רוזין: אני לא באתי להגיד שעשינו הכל והכל בסדר, ממש לא.

מיכל רוזין: אבל יש פה ממשלה שהנושא הזה הוא על שולחנה.

מיכל רוזין: יש פה רצון אמיתי לטפל בסוגייה בעיניים פקוחות וכמובן, כל שקל שנוסיף יועיל.

מיכל רוזין: אני רוצה לציין שלצד הוועדה, היום יש גם וועדת קבינט לשוויון מגדרי בממשלה.

מיכל רוזין: צריך לשתף פעולה, להביא את השרות לפה ולדרוש מהן תשובות ולדרוש מהן עשייה.

מיכל רוזין: זה התפקיד שלנו ככנסת מפקחת על ממשלה, על הרשות המבצעת ואני חושבת שביחד, מכל הכיוונים, נצליח לעשות פה מהפכה בשנים הקרובות, כך אני מקווה.

מיכל רוזין: אני מודה לכם ומראש אני מתנצלת שאני אצטרך לצאת, כל הזמן יש פה דיונים דחופים.

עאידה תומא סלימאן: אני מאוד מקווה שבאמת יהיה שינוי ונראה שינוי אמיתי, למרות שעד עכשיו אף אחד לא יודע איפה זה עומד, מה הקבינט, מה עומד על האג'נדה של - - -.

יסמין פרידמן: זה התפקיד שלנו ואנחנו עוזרות לך, לפקח על הממשלה.

עאידה תומא סלימאן: זה בטוח.

עאידה תומא סלימאן: זה שאני אפקח על הממשלה תהיי בטוחה.

עאידה תומא סלימאן: אבל אני, אני אומרת שברגע שנדע מה עומד על האג'נדה של הקבינט, מה הם בעצמם החליטו להעמיד על האג'נדה של הקבינט המגדרי ואיך זה משתלב עם חלוקת התפקידים בתוך המשרדים השונים, אז נדע לפקח יותר טוב.

עאידה תומא סלימאן: כאשר הם יגדירו בעצמם מה הסמכויות שלהם ומה עומד על סדר יומם.

עאידה תומא סלימאן: אבל בינתיים אנחנו כן נעבוד מול המשרדים וננסה לפקח על מה שקורה בתוך המשרדים.

עאידה תומא סלימאן: רוצה להתייחס עכשיו חברת הכנסת אבתיסאם מראענה.

אבתיסאם מראענה: סבאח אל ח'יר.

אבתיסאם מראענה: תודה ליושבת ראש הוועדה על הדיון הכל כך חשוב ולמיכל רוזין על היוזמה שלא התקבלה על ידי הכנסת, אבל בסדר.

אבתיסאם מראענה: אנחנו תמיד נמשיך לעשות את העבודה שחשובה בעינינו.

אבתיסאם מראענה: אני רוצה להגיד שני דברים, אנחנו מדברות על נשים וטראנסיות במעגל הזנות ועל השיקום שלהן ואני רוצה כאן להאיר את עינינו באמת על איך אנחנו בעצם מונעות את הכניסה של עוד אוכלוסיות לתוך מעגל הזנות.

אבתיסאם מראענה: אנחנו לא מעט נתקלות בעשרות מקרים של נשים שאנחנו מראש מזהות לאן הן יגיעו ומה התחנה הבאה שלהן.

אבתיסאם מראענה: למרות התקציבים, למרות הרצון הטוב של הרבה מאיתנו שרוצות למגר ולשקם את אותן נשים במעגלי הזנות, אנחנו לפעמים התחנה הזאתי כשאנחנו מזהות אותה, אני חושבת שכל משרדי הממשלה וגם אנחנו כח"כיות וח"כים צריכות וצריכים להגיע לסיטואציה שבה אנחנו מבינות איך אנחנו מונעות את הכניסה שלהם לתוך שערי הגיהינום.

אבתיסאם מראענה: הסיפור של זהבה, הפלשתינאית הטראנסית ששמה קץ לחייה לפני שבועיים, אני פגשתי אותה חצי שנה קודם.

אבתיסאם מראענה: הכתובת די הייתה על הקיר, לא ידעתי שהיא תשים קץ לחייה, אבל ידעתי שהסיכוי שהיא נכנסת בעצם למצב שאין מענה, אף אחד לא רואה אותה והיא מחוסרת מעמד.

אבתיסאם מראענה: אני חושבת שאחד הדברים שמאוד חשוב לדרוש אותם, גברתי יושבת הראש, יש אוכלוסיות שלמות שאנחנו כן מייצגות אותן ובגלל שהן מחוסרות מעמד הן לא יכולות אפילו להיכנס לשערי הכנסת.

אבתיסאם מראענה: זו אחת הסוגיות שאני חושבת שאנחנו צריכות לבדוק איך אנחנו בכל זאת מאפשרות למחוסרי מעמד, גם פלשתינאים, ערביות מבקשות ומבקשי מקלט, שיש להם מה להגיד, יש להם יכולת להעיד ולספר את הסיפור שלהם בלי מתווכות ומתווכים, להקשיב להם ולאפשר להם כניסה לתוך כנסת ישראל.

עאידה תומא סלימאן: דווקא העבודה בוועדה שלך מתמקדת באנשים במעמד הזה.

עאידה תומא סלימאן: השאלה שלי, עוד לא קיבלת - - - .

אבתיסאם מראענה: לצערי הרב, נלקחו ממני הסמכויות לטפל במחוסרי מעמד וכל מי שאין לו מעמד בארץ.

אבתיסאם מראענה: אני מטפלת בעובדות ועובדים זרים, אז נדרשת כאן בהחלט התגייסות לאותה האוכלוסייה שאף אחד לא רואה אותה, אף אחד וגם אנחנו לצערי, לא הצלחתי את האישור הזה שאני אוכל לעסוק.

אבתיסאם מראענה: אני עוסקת בהן בתור ח"כית, אבל בתור וועדה נלקחה ממני הסמכות.

אבתיסאם מראענה: כי במדינת ישראל כרגע כל הנושא של פליטים ומחוסרי מעמד הוא נושא שמדינת ישראל לא רוצה לדון בו.

אבתיסאם מראענה: אנחנו נמשיך להתעקש.

אבתיסאם מראענה: הסוגייה של הטראנסיות הפלשתיניות הוא נושא חשוב, אני כן מקדמת אותו במשרד החוץ ואני אשמח שהוא יהיה אחד הנושאים שנתמקד בו בוועדה.

אבתיסאם מראענה: דבר אחרון ובקצרה כל הסוגייה של האכיפה של מעגל הזנות הוא צריך לצאת ולהתפזר מבחינת פיזור גיאוגרפי.

אבתיסאם מראענה: כלומר, לא הכל קורה בעיר החטאים, כמו שכולם חושבות וחושבים, שתל אביב-יפו היא העיר שקורה בה הדבר הכי נורא שיש.

אבתיסאם מראענה: דברים נוראיים קורים בכל מדינת ישראל, בפריפריה ובכל מיני מגזרים ובכל החברות ולכן הראייה צריכה להיות הרבה יותר רחבה וזה לא רק קורה בתל אביב.

אבתיסאם מראענה: והדבר האחרון שאני רוצה לציין אותו, עבודת המשטרה ואני מאוד מברכת את השר עומר בר לב וכל הצוות שלו שבאמת חרט על הדגל שלו את כל הנושא המגדרי ושוויון מגדרי.

אבתיסאם מראענה: אנחנו עובדות ביחד בצמוד לכל התוכניות שהשר עומר בר לב מקדם, אני חושבת שהמשטרה הרבה שנים לא הייתה איתנו כל כך.

אבתיסאם מראענה: היא איתנו עובדת, אבל לא הייתה איתנו כל כך בקשר הרציף בין כנסת כגוף מפקח על רשויות ועל משרדי הממשלה והגיע הזמן לחזק את הדבר הזה.

אבתיסאם מראענה: תודה וסליחה.

עאידה תומא סלימאן: תודה.

עאידה תומא סלימאן: את האמת אני לא ממהרת בדרך כלל לחלק מחמאות, גם למשטרה וגם לנציגי המשרדים, כי אני חושבת שעדיין לא עבר הזמן שאפשר לראות שיש קבלות למחמאות האלה, לצערי הרב.

עאידה תומא סלימאן: אני חושבת שעדיין צריך לעבוד מאוד קשה.

עאידה תומא סלימאן: אנחנו ישבנו רק אתמול בדיון וגם בשבוע שעבר בדיונים, שלצערי הרבה לא הייתה שום הרגשה שהמשטרה מספקת את העבודה ואת השירות שאנחנו מצפים לו מהם.

עאידה תומא סלימאן: לכן אני הייתי קצת נזהרת.

אבתיסאם מראענה: אני הייתי אומרת דבר אחד, משפט אחרון בשביל שלא נצא זה.

אבתיסאם מראענה: אני אוהבת לפרגן, אני בעד לברך על כל תכנית חדשה, צריך לעשות את כל המאמצים בשביל למצות אותה.

אבתיסאם מראענה: מברכת על חיוביות ועל גישה חיובית וצריך לעשות עבודה קשה.

עאידה תומא סלימאן: טוב.

עאידה תומא סלימאן: תודה רבה.

עאידה תומא סלימאן: אני לא כל כך חיובית, אני חייבת להגיד.

עאידה תומא סלימאן: אני ביקורתית יותר, מה לעשות?

אבתיסאם מראענה: לא נורא, לא נורא.

עאידה תומא סלימאן: אני רוצה לתת לעוד נציגת או נציג ארגון שטח ואחר כך רצה לקבל תשובות מהמשרדים השונים.

עאידה תומא סלימאן: אתם עושים לי עבודה קשה, רשמתם פה איזה שש או שבע ארגונים ואני מתקשה לבחור.

עאידה תומא סלימאן: אבל בוא ככה, מיכל סטולר מפרויקט גילה.

אפרת רובינשטיין: סליחה.

אפרת רובינשטיין: רק אני מאוד אשמח, בתור מייצגת של איגוד החשפניות ועובדות המין גם לתת את הקול שלנו ושינתן לזה זמן.

עאידה תומא סלימאן: את נרשמת?

אפרת רובינשטיין: אני נרשמתי, אני פה.

עאידה תומא סלימאן: לא נרשמת לדיון, נרשמת לדיבורים.

אפרת רובינשטיין: בטח שכן, אני נרשמתי לדיון ויש לי זכות דיבור.

עאידה תומא סלימאן: אוקיי, אוקיי.

עאידה תומא סלימאן: אני רשומים לי מי שביקשו זכות דיבור ואני אעבור עליהם, לא לדאוג אנחנו נגיע לזה.

אפרת רובינשטיין: אוקיי, אני רשומה בתור זכות דיבור ואני הובטחה לי זכות הדיבור והגיע הזמן שידברו איתנו ולא מעלינו.

עאידה תומא סלימאן: סליחה, סליחה.

עאידה תומא סלימאן: אני לא יודעת מי הבטיח ומה, זה הולך לפי סדר מסוים.

עאידה תומא סלימאן: אני לא יודעת מי הבטיח לך זכות דיבור אבל אני מנסה ומשתדלת.

עאידה תומא סלימאן: אני אגיד בכל זאת משפט שישמח אותך בסוף, לא תמיד אני שלילית.

עאידה תומא סלימאן: אני בדרך כלל מנסה להגיע לכל אלה שביקשו רשות דיבור ואני עוברת על השמות, אבל גם נרצה את נציגי המשרדים.

עאידה תומא סלימאן: התור שלך יגיע.

עאידה תומא סלימאן: תודה רבה.

קריאה: יש גם ארגונים אני מניחה שנמצאים בזום.

עאידה תומא סלימאן: סליחה אני מבקשת, לא מתפרצים למיקרופון.

עאידה תומא סלימאן: זאת זכות שנשמרת לחברות כנסת ובדרך כלל אני גם מגיבה ושוללת מהן את הזכות הזו.

עאידה תומא סלימאן: אז לא להתפרץ למיקרופון, לבקש רשות דיבור, לסמן למנהלת הוועדה ונלך עם זה.

אפרת רובינשטיין: פשוט אמרו לי שנקבל ואני לא רוצה שזה יישלל מאיתנו.

עאידה תומא סלימאן: בסדר.

עאידה תומא סלימאן: את שמעת אותי לא?

עאידה תומא סלימאן: תודה.

אפרת רובינשטיין: אוקיי, אין בעיה.

עאידה תומא סלימאן: אז מיכל סטולר מפרויקט גילה.

מיכל סטולר: כן, פרויקט גילה להעצמה טראנסית.

מיכל סטולר: אני אתחיל ואני אגיד שהופתענו בפרויקט גילה, לראות שהמוות של זהבה מוביל דיון תחת הכותרת "מצבם של אנשים בזנות".

מיכל סטולר: הצגה של הסיפור של זהבה כסיפורה של אישה בזנות הוא עיוות של המציאות.

מיכל סטולר: זהבה לא הגיעה לישראל בשביל לעסוק בזנות, היא לא הגיעה לישראל כקורבן סחר.

מיכל סטולר: היא ברחה לפה בגלל אלימות והיא ביקשה למצוא מקלט.

מיכל סטולר: הסיפור של זהבה הוא סיפורה של טראנסית מבקשת מקלט, שישראל לא הסכימה לתת לה אפשרות לחיות בלי אישור עבודה עם אשרת שהייה שצריך לחדש כל שישה חודשים או בתדירות גבוהה יותר.

מיכל סטולר: איך אפשר לחיות ככה?

מיכל סטולר: ממה היא אמורה להתפרנס, איך לאכול ואיפה לגור?

מיכל סטולר: בחודשים האחרונים ההישרדות של זהבה הייתה תלויה במידה רבה בתרומות שארגונים הצליחו לגייס.

מיכל סטולר: תרומות בשביל שתהיה לה קורת גג, אוכל, טיפול רפואי.

מיכל סטולר: לפני כמה חודשים היא הגיעה לעלמה, מסגרת של עמותת על"ם לנערות וצעירות במעגל הזנות.

מיכל סטולר: הצוות של עלמה ובכלל בעל"ם מקדישות הרבה מאוד זמן ובכלל ללמידה איך לתת מותאם ומיטיב גם לנשים טראנסיות.

מיכל סטולר: הן שמחו לקבל את זהבה ונשבו במהרה בקסמיה, הן הצוות והן הבנות שחיו במסגרת.

מיכל סטולר: אבל תוך זמן קצר, הם התבשרו שהיא לא תוכל להישאר שם, הסיבה – הנראות שלה 'גברית' מדי.

מיכל סטולר: ההחלטה התקבלה מלמעלה, בפיקוח של הרווחה, בניגוד לדעתן המקצועית של הצוות בשטח או האחראיות על המסגרת בעל"ם.

מיכל סטולר: כביכול, היא (ההחלטה) נועדה להגן על שאר הבנות אשר נוכחותה של מישהי בעלת חזות גברית עלולה להיות טריגרית בשבילן, כמי שנפגעו מינית על ידי גברים.

מיכל סטולר: אני חושבת שזה תירץ מתנשא, שמעיד יותר על התפיסות המגדריות של מקבלי ההחלטה הזו מאשר על יכולתן של הצעירות להתמודד עם המורכבות.

מיכל סטולר: אני הולכת להקריא פה קטע קטן מתוך דברים שכתבה אחת הצעירות בעלמה לקראת אירוע לזכרה של זהבה, שהתקיים בחמישי שעבר.

מיכל סטולר: מן הסתם ביקשתי את הסכמתה לכך.

מיכל סטולר: אז ככה היא כתבה לזהבה: "..

מיכל סטולר: לוחמת, אני הכרתי אותך.

מיכל סטולר: נפגשנו פעמיים ואני זוכרת ששיתפת אותי בהישרדות חייך.

מיכל סטולר: יום למחרת הגעתי ושאלתי היכן את, הצוות בישרו לי שאינך יכולה להיות פה לצערם, מכיוון שאינך נראית אישה ושאלתי את עצמי 'איך בכלל נראית אישה?

מיכל סטולר: ' חשבתי ועניתי לעצמי.

מיכל סטולר: לא לכל אישה יש שדיים, אך בכל זאת היא אישה.

מיכל סטולר: נשים הן חזקות ואת היית הכי חזקה שיש, היית לוחמת.

מיכל סטולר: נשים הן רגישות ואינן מפחדות להסתיר את רגשותיהן ולרגע לא הסתרת זאת, היית אישה.

מיכל סטולר: נשים שמות אודם ואת שמת אודם אדום חזק, כדי שכל מי שילך לצידך ידע שאת אשה, אשה חזקה.

מיכל סטולר: נאלצת להוכיח לאנשים שאת אשה.

מיכל סטולר: לצערי, הם לא יודעים איך אשה נראית.

מיכל סטולר: ." אלו הדברים שצעירה כתבה, אוקיי?

מיכל סטולר: לצערנו זה לא המקרה היחידי שבו אנחנו נתקלות באפליה של שירותי הרווחה כלפי נשים טראנסיות.

מיכל סטולר: רק בתחילת השבוע הזה, קיבלתי טלפון מקולגה, עובד סוציאלי בבאר שבע, שמנסה ללא הצלחה למצוא מסגרת מתאימה לפונה שלו.

מיכל סטולר: היא צעירה טראנסית שבלית ברירה נאלצת לעבוד בזנות, לאחר שלא הצליחה למצוא עבודה.

מיכל סטולר: כשהיא הלכה לראיונות עבודה אמרו לה באופן מפורש שהסיבה לכך היא שהנראות שלה 'גברית' מידי.

מיכל סטולר: את אותה התשובה בדיוק היא גם קיבלה ממסגרות רווחה.

מיכל סטולר: מרחב הלב לא קיבל אותה, כי הנראות שלה גברית מידי.

מיכל סטולר: בשבילך לא יקבלו אותה כי היא גברית מידי, ההוסטל החדש לצעירות שעתיד להיפתח לא מקבל אותה כי היא נראית גברית מידי.

מיכל סטולר: דיברתן פה על פתיחת מסגרות ייעודיות לטראנסג'נדריות, זה לא תמיד פתרון.

מיכל סטולר: לא כולן יכולות להגיע למרכז, מכל מיני סיבות והרבה פעמים זה לא נכון.

מיכל סטולר: צריך לאפשר לנשים טראנסיות להגיע לכל מסגרת לנשים.

עאידה תומא סלימאן: אוקיי, תודה רבה.

עאידה תומא סלימאן: אני חושבת שהוועדה תצטרך להפריד איזו שהיא ישיבה, או להקצות ישיבה מיוחדת לדיון יותר לעומק וללמידה של הסוגייה, גם בעניין השירותים וגם בעניין של מה עובר על הקהילה באופן מיוחד.

יסמין פרידמן: אני פשוט יודעת שהזמן נורא נורא קצר, אבל אני חושבת שדרוש אומץ מאוד מאוד גדול למישהי שהיא ממש יודעת לספר לנו מהשטח והיא צודקת שאנחנו הרבה פעמים מדברים מעל הראש שלהן ואני ממש ממש חשוב לי שאנחנו נשמע אותה.

יסמין פרידמן: ממש, אני ממש רוצה לשמוע אותה.

שולי מועלם: בשביל הדיוק ההיסטורי, אני לא יכולה להימנע מלהגיד לך, גברתי.

שולי מועלם: אני אמנם כבר לא חברת כנסת, אבל בכל שש השנים שקיימנו דיונים, תמיד שמענו גם את הנשים שבזנות.

אפרת רובינשטיין: התשובה היא לא, ממש לא.

יסמין פרידמן: אבל אני מבקשת.

יסמין פרידמן: אני דיברתי על עצמי, אני לא שמעתי.

שולי מועלם: את לא היית פה פשוט, אבל להגיד שכל הזמן אומרים.

שולי מועלם: - - -

אפרת רובינשטיין: היא יכולה להתפרץ אבל אני לא?

עאידה תומא סלימאן: לא, את לאיכולה להתפרץ ואם תמשיכי להתפרץ אני אשלול ממך את זכות הדיבור.

אפרת רובינשטיין: אני רגילה לזה.

עאידה תומא סלימאן: בואי, אל תעשי את זה.

עאידה תומא סלימאן: את נמצאת במקום שמכבד ונותן אפשרות, במיוחד בוועדה הזו.

עאידה תומא סלימאן: מי שהשתתפו בוועדה בראשותי יודעים את זה.

עאידה תומא סלימאן: אתן לא צריכות לא לאתגר אותי ולא לנסות "כאילו" לקומם אותי.

עאידה תומא סלימאן: אני באה פה כדי לשמוע וכל הח"כיות יודעות את זה, אז בואו נעשה את זה באופן מסודר.

עאידה תומא סלימאן: הדיון חייב להסתיים בשעה 11:00, כי המליאה מתחילה ואני מנסה לעשות את זה כמה שיותר יעיל ומסודר.

עאידה תומא סלימאן: התפרצויות-לא ארשה מעתה והלאה, זכות דיבור 3 דקות וזהו.

עאידה תומא סלימאן: אני רוצה לבקש מדנה רוטשילד, ממשרד המשפטים להתייחס לדברים וגברתי אני רוצה לדעת מה השתנה בתקופה הזו במשרד, גם מבחינת הנהלים, גם מבחינת הדיונים שאתם מנהלים.

עאידה תומא סלימאן: בבקשה.

דנה רוטשילד: אז דנה רוטשילד, יעוץ וחקיקה פלילי, משרד המשפטים, נעים מאוד.

דנה רוטשילד: אני אנסה לתת איזה שהוא מבט על, יש כאן מספר משרדי ממשלה, שהם כמובן רלוונטיים ויוכלו להרחיב ולדווח.

דנה רוטשילד: אבל אני אנסה ככה מלמעלה להציג את הדברים וכמו שגברתי פתחה ואמרה, באמת הרבה זמן לא התכנסנו כאן וכאיזה שהוא עדכון של מה שקרה בשנה או קצת יותר האחרונות.

דנה רוטשילד: למעשה חוק איסור צריכת זנות, שהזכירו כאן, נכנס לתוקף ביולי 2020.

דנה רוטשילד: אנחנו קצת למעלה משנה לאחר כניסת החוק לתוקף.

דנה רוטשילד: החוק, אני מזכירה קבע את העבירה כעבירה מנהלית של צריכת זנות, לרבות ניסיון של צריכת זנות ולמעשה מאז חקיקת החוק הייתה היערכות נרחבת של המשרדים השונים וגם במשרד המשפטים בשיתופו וגם בהובלתו בחלק מהמקרים, לצורך יישומו של החוק הזה.

דנה רוטשילד: אני אתייחס לכמה היבטים וכמו שאמרתי, הגורמים הרלוונטיים יוכלו להרחיב.

דנה רוטשילד: אז בבתי האכיפה אני אומר, שעם כניסת החוק לתוקף פורסמה גם הנחייה מטעם היועץ המשפטי לממשלה בנושא אכיפת החוק, שהתייחסה גם, בין היתר, לנסיבות מיוחדות שבהן ציינתי שזו עבירה מנהלית וברירת המחדל בהקשרים אלה היא הטלת קנס.

דנה רוטשילד: ההנחיה הזאת מתייחסת גם למצבים שבהם למשל אפשר להגיש כתב אישום ועל מצבים חריגים בהם ניתן להעמיד לדין.

דנה רוטשילד: ההנחיה מתייחסות לעוד היבטים רלוונטיים שקשורים למדיניות האכיפה.

דנה רוטשילד: גם כמובן במשטרה ועל כך יוכלו חברותיי במשטרה להרחיב, נעשתה היערכות מקיפה, גם הכשרות וגם הנחיות פנימיות נוספות.

דנה רוטשילד: מעבר לזה, עודכנו התקנות.

דנה רוטשילד: היינו כאן לפני קצת יותר משנה, תקנות בנושא של אמצעי חלופי.

דנה רוטשילד: ישנה בחוק אפשרות שהיא למעשה, הייתה סמכות רשות לשר המשפטים להתקין תקנות שבעצם יאפשרו, חלף הקנס, להשתתף במעין תוכנית חלופית.

דנה רוטשילד: יש מקומות בעולם שבהן זה נראה john school, קצת דומה לעולמות האלה אבל זה לא בדיוק זהה.

דנה רוטשילד: מדובר בתוכנית שמרכז שירות המבחן.

דנה רוטשילד: התקנות האלה הותקנו בספטמבר 2020 ונכנסו לתוקף בנובמבר 2020 והן למעשה מאפשרות לאדם שמקבל את הקנס לבחור ולהשתתף באותה התוכנית במקום לשלם את הקנס, כאשר המטרה היא למנוע את ההישנות וחזרה של העבירות.

דנה רוטשילד: מעבר לזה, עם כניסת החוק לתוקף וגם לאחריו נעשו קמפיינים.

דנה רוטשילד: גם במשרד המשפטים היו כמה גלים של קמפיינים, לצורך העלאת המודעות בציבור, בעצם לעצם האיסור שהוא איסור חדש ולא מוכר לכולם.

עאידה תומא סלימאן: כשאת אומרת קמפיינים, מה בדיוק כלל הקמפיין ובאיזה שפות?

דנה רוטשילד: אז אני אוכל לציין בקצרה.

דנה רוטשילד: אנחנו העברנו דיווח למרכז המחקר והמידע לפני כמה חודשים, אז יש לי את הנתונים מאז.

דנה רוטשילד: הגורמים הרלוונטיים מהדוברות אצלינו לא נמצאים כאן בדיון, אז אני אנסה לרגע רק להתייחס ממש, אם זה מעניין הנושא של הקמפיין.

דנה רוטשילד: אז בעצם נאמר שהיו שני גלים או שלושה, שניים מרכזיים אפשר לומר של פרסום.

דנה רוטשילד: הפרסום היה בעיקר בדיגיטל, קמפיינים של גוגל, קמפיינים שבעצם מאפשרים חשיפה ומתייחסים לעצם האיסור.

דנה רוטשילד: זאת אומרת, עצם האמירה שצריכת זנות היא כעת עבירה והיא מעשה אסור ויש לנו את כל הנתונים, ככל שהוועדה תרצה לקבל בצורה מסודרת נוכל להעביר וגם יש דיווח רציף בנושאים אלו, מעבר לזה - - -

עאידה תומא סלימאן: וזה היה בעברית.

דנה רוטשילד: לא, היה קמפיין גם בערבית.

דנה רוטשילד: סליחה, לא התייחסתי לעניין השפות.

דנה רוטשילד: היה גם קמפיין בערבית.

דנה רוטשילד: אני כרגע יכולה לנסות לאתר את המספרים אבל יש גם ממש נתונים בהקשר הזה, אבל כן היה קמפיין גם בשפה הערבית.

דנה רוטשילד: מעבר להיבטים שנוגעים לאכיפת החוק כשלעצמו שקבע עבירה פלילית, אני מזכירה שלצד החוק עברה גם החלטת ממשלה, שלמעשה קבעה תקציב של 30 מיליון שלשמחתנו בקרוב להיות תקציב מדינה אני מקווה והנושא גם יכנס בצורה מסודרת לתקציב המדינה, לבסיס התקציב.

דנה רוטשילד: מאז לא היה לנו למעשה תקציב מדינה סדור.

דנה רוטשילד: למעשה במסגרת החלטת הממשלה, הוטל על מספר משרדי ממשלה לחזק או להוסיף מענים לאוכלוסיות בזנות במסגרת התקציב שהוקצה ועל צוות שהוא בראשות מנכ"לית משרד המשפטים דאז, מאז היו לנו חילופים.

דנה רוטשילד: בעצם לרכז את היישום של ההמלצות הללו, שהן תולדה של המלצות של צוות עוד קודם שלמעשה נגע להיבטים של שיקום וכולי.

דנה רוטשילד: הצוות הזה למעשה ממשיך להתכנס, מתכנס באופן רציף וממלאת מקום מנכ"לית משרד המשפטים לשעבר מינתה את עורכת הדין דינה דומיניץ, שהיא מנהלת יחידה לתאום המאבק בסחר בבני אדם.

דנה רוטשילד: היא כרגע נמצאת בדיון אחר, אם נצטרך ויהיה צורך היא תוכל להגיע ולפרט.

דנה רוטשילד: היא מינתה אותה בעצם לרכז את עבודת הצוות וכמו שאמרתי, הצוות מתכנס באופן סדיר וממצה, כי כן חשוב לומר שכן יש מיצוי של התקציבים.

דנה רוטשילד: נאמרו פה דברים קצת אחרים, כן יש מיצוי של התקציבים והמשרדים שחברים בצוות יוכלו כמובן להרחיב.

דנה רוטשילד: אבל בעצם חברים בצוות הזה אלו מספר משרדים, משרד הרווחה, משרד הבריאות, משרד החינוך והם למעשה יוכלו לפרט על הפעולות שנעשות בהקשרים האלה.

דנה רוטשילד: אני רק אוסיף ואומר שמעבר להחלטת הממשלה ולמענים שניתנו במסגרתה, למעשה גם יש יוזמות נוספות, שנוספו על הדברים האלה גם בתוך משרד המשפטים.

דנה רוטשילד: למשל, יש יוזמה מאוד יפה שהממונה על חדלות פירעון למודל ייעודי לסיוע לאוכלוסיות בזנות, ככל שנפתחים נגדם הליכים של חדלות פירעון.

דנה רוטשילד: שותפות גם עם ארגוני הסיוע בהקשרים האלה, רק השבוע התקיים יום עיון בעניין, יש קמפיין שיצא בו גם שר המשפטים ונשיא המדינה בנושא של מחיקת רישום פלילי, יש צעדים נוספים שככה מנסים לנקוט.

עאידה תומא סלימאן: איפה זה עומד הנושא של מחיקת הרישום הפלילי?

דנה רוטשילד: איפה זה עומד?

דנה רוטשילד: למעשה הקול הקורא היה הקריאה לציבור, שמאפשרת גם העלאת מודעות לנושא הזה של מחיקת רישום פלילי, גם העלאת מודעות בקרב הגורמים שבוחנים את אותן הבקשות.

דנה רוטשילד: יש מספר בקשות שהוגשו ונבחנו, חלק כבר התקבלו, חלקן עדיין בתהליך בחינה.

דנה רוטשילד: שוב, גם את הנתונים האלה העברנו בצורה מסודרת גם בהקשר הזה ואם יש דברים נוספים שקורים והמשרדים יוכלו להרחיב, כל אחד בהקשריו.

עאידה תומא סלימאן: אני בטוחה שאת ניסית להכניס את השנתיים או שלוש שלא התכנסנו לתוך הדברים שלך ונרצה להתעכב על חלק מהתוכניות ולבדוק לעומק איפה זה עומד ואיך זה מתקדם ואני בטוחה שנעשה את זה בישיבות הבאות.

אבתיסאם מראענה: גברתי יושבת הראש, אני רק אציין שמכיוון שמשרד המשפטים ציינה את עורכת הדין דינה דומיניץ בנושא של הדו"ח שהיא מוציאה בעצם למדינה האמריקאית בכל מה שקשור בסחר בבני אדם ובטח בנשים, שווה לעיין בו ברגע שזה מוכן.

אבתיסאם מראענה: אני חושבת שזה אחד הדו"חות הכי משמעותיים והכי חשובים.

עאידה תומא סלימאן: בדרך כלל הוועדה כן קיבלה את הדו"ח וקיימה דיונים כל שנה סביב הדו"ח עצמו ואני חושבת שהדו"ח האחרון, הייתה בו נסיגה בדירוג של מדינת ישראל בנושא וכדאי מאוד באמת, זה אחד הנושאים לדון בהם בעתיד.

אבתיסאם מראענה: ירדנו לשתיים.

אבתיסאם מראענה: << יור >> היו"ר עאידה תומא סלימאן: << יור >> אני רוצה רק לשאול שאלה את נציג משרד האוצר, כך שנוכל לשחרר אותו.

אבתיסאם מראענה: השאלה היא למר עלי בינג ממשרד האוצר, הוא נמצא איתנו בזום.

אבתיסאם מראענה: אני רק רוצה להבין, בתקציב שמונח על שולחן הכנסת ושנדון או נצביע עליו, אולי בשבוע הבא.

אבתיסאם מראענה: מה כתוב, מה הקציתם בתוך התקציב עבור הנושא שלנו, למאבק בתופעה?

עלי בינג: עלי בינג, אני ממשרד האוצר, רכז רווחה וביטוח לאומי.

עלי בינג: בעיקרון, כפי שצויין ובמסגרת החלטת הממשלה, הוקצו 30 מיליון שקלים לנושא הזה.

עלי בינג: משרד הרווחה דאג להקצות עוד קודם לך 9 מיליון שקלים.

עלי בינג: אני כן אגיד שעל אף ש-2021 מתנהלת בתקציב המשכי, אנחנו בתקציב הצל שבעצם מלווה את פעילות המשרד כבר מראשיתו.

עלי בינג: בראשיתו הוקצו אותם 39 מיליון שקלים ולכן בשנת 2021 בעצם, על אף שאנחנו בתקציב המשכי הוקצו למשרד הרווחה, החל מתחילת השנה כבר 39 מיליון שקלים כאמור והסכום הזה ייכנס באופן מסודר, כפי שציינה את זה גם הגברת ממשרד המשפטים, בעצם לבסיס התקציב של משרד הרווחה לכשיאושר התקציב וזה יהיה בעצם כך מ-2021 וצפונה.

עאידה תומא סלימאן: אז בעצם אנחנו עדיין עומדים על אותו התקציב שהיה בשנים הקודמות ולא הייתה שום תוספת לנושא?

עלי בינג: ניתנה תוספת של 30 מיליון שקל בעקבות החלטת הממשלה מ-2019.

עאידה תומא סלימאן: אבל הוקצו 30 מיליון גם בשנה הקודמת, נכון?

עלי בינג: נכון.

עלי בינג: ה-30 מיליון בהתאם להחלטת הממשלה הוקצו גם השנה והם ימשיכו להיות מוקצים גם בשנה הבאה.

עאידה תומא סלימאן: אוקיי.

עאידה תומא סלימאן: אז מה שאמרתי נכון לא הייתה תוספת תקציבית, זה מה שאני אמרתי.

עאידה תומא סלימאן: תוספת מעבר ל-39 שהיו עד עכשיו.

עאידה תומא סלימאן: נכון?

עאידה תומא סלימאן: הייתה החלטה של שלוש שנים , של 30 מיליון ₪, משרד הרווחה הוסיף 9 מיליון ₪ לזה.

עאידה תומא סלימאן: כלומר, אנחנו עדיין באותו המקום ובשנה הבאה יהיה 39 מיליון בלי שום תוספת מעבר לזה.

עאידה תומא סלימאן: כי בדיוק היו הצהרות שהיו תוספות ושהממשלה או הקואליציה נתנו עוד תוספות, אז אני מבינה שאנחנו עדיין באותו תקציב, רק למען ההבהרה, אתה לא חייב לנקוט עמדה.

עלי בינג: לא, מה שאמרת מדויק.

עלי בינג: זאת אומרת, יש 39 מיליון שקלים, זו פעם ראשונה שזה ייכנס באופן מסודר לתקציב, כי זה תקציב המדינה הראשון שמאושר.

עלי בינג: ככל שמשרד הרווחה, מהתוספות השונות שהוא קיבל יחליט להקצות לכך כסף נוסף, זה יגיע בפנייה מסודרת להעברת כספים ובאמת הכנסת תראה את זה ואז התקציב יגדל.

עאידה תומא סלימאן: אוקיי.

עאידה תומא סלימאן: בסדר גמור תודה רבה לך.

עאידה תומא סלימאן: אני רוצה לתת למטה למאבק בסחר בנשים, אור אבו בבקשה.

אור אבו: תודה רבה.

אור אבו: שלום, אני אור אבו.

אור אבו: אני מנהלת את המאבק בסחר בנשים ובזנות.

אור אבו: קודם כל אני רוצה להגיד תודה על זה שאנחנו מקיימים את הדיון החשוב הזה, באמת זו תקופה כבר שהדיון לא התקיים וזה ממש חשוב.

אור אבו: נשמעו פה כבר קולות על כמה שחשוב להקים את הוועדת משנה ואני מקווה שאנחנו נצליח להקים אותה בקרוב.

אור אבו: אני גם רוצה להגיד תודה שפתחנו קודם כל בלתת מקום לארגוני השטח וגם אני חושבת שצריך להשמיע את הקולות ולאפשר גם לקולות של האנשים, שהם עצמם בעצם מקבלי השירותים ואני יודעת שזה גם משהו שחשוב ליו"ר הוועדה ולוועדה, אז ככה, חשוב שזה ימשיך בדיונים הבאים.

אור אבו: אנחנו נמצאים בתקופה קריטית עכשיו, זו בעצם השנה הראשונה שהחוק נאכף ואני רואה את זה לא פחות ממשימה לאומית.

אור אבו: החמש שנים הקרובות זה חמש שנים שמעצבות בעצם את התפיסה לגבי החוק ואת ההצלחה שלו.

אור אבו: אנחנו רואות שיש ממש שינוי תודעתי שמחלחל, גם ממשרדים ממשלתיים.

אור אבו: אנחנו רואות שדם החוק מצליח לייצר אדוות נוספות, דנה ציינה את זה במודל שלה, הליכי חדלות פירעון ויש ככה עוד כל מיני דברים שקורים ואני גם רוצה שהדבר הזה ימשיך באמת, שינוי רחב של כל המשרדים.

אור אבו: אני אעלה כאן ממש קצת קשיים.

אור אבו: אחד, לגבי האכיפה – באמת אנחנו יודעות שהאכיפה עלתה וזה מעולה וחשוב לנו שהאכיפה תתמקד לא רק באזור מסוים, אלא בהרבה מוקדים בארץ ובהרבה זירות בארץ וגם לגבי זה שבעצם הזנות היום נמצאת במסות מאוד משמעותיות באינטרנט, ברשתות החברתיות וגם שם אנחנו חושבות שצריך למקד את המאמצים.

אור אבו: בהיבט של השיקום, אז אנחנו מצפות בעצם שכל המענים שכתובים בהחלטת הממשלה יקומו וכמה שיותר מהר.

אור אבו: עלו כאן גם מענים לכל הנושא של אוכלוסיות ייעודיות, אם זה גברים, אנשים על הקשת הטראנסית, אימהות בזנות.

אור אבו: כמובן שזה לא צריך להיות על חשבון האפשרות שלהן לקבל שירותים מהמענים הקיימים וכמובן שאני שמחה על הבשורה של הנציג מהאוצר לגבי זה שהכספים ייכנסו לבסיס התקציב ובשאיפה גם שהם יגדלו.

אור אבו: אז אני רוצה רק להצביע על קושי חשוב שאנחנו גם מתמודדות איתו, שזה בעצם מענה רשמי שכולל הלנה לגברים בזנות.

אור אבו: זה משהו שעולה כאן הרבה וצריך להכיר בזה שיש גם גברים בזנות ולתת להם בעצם את המענים וכמובן לתת מענה ייעודי לאנשים מהקשת הטראנסית שגם על זה דיברנו.

אור אבו: הנושא של הסוגייה של חסרי המעמד, הדיון הזה ככה הוא התחיל באמת בעקבות המקרה המאוד מאוד מצער של זהבה, שאני מקווה שלא יחזור על עצמו ואסור לנו לשכוח את האנשים שהם חסרי מעמד, זהו.

אור אבו: המשפט האחרון שלי ככה ועם זה אני אסיים, זה שאנחנו באמת מנסים גם אנחנו-ארגונים של קידום מדיניות וארגונים של השטח, מנסים לקדם עבודה משותפת עם המשרדים הממשלתיים ומאוד חשוב בעצם לשמוע מהניסיון שיש לארגונים של השטח והייתי ככה רוצה שזה ייתן לזה מקום.

אור אבו: יש לנו באמת הרבה ידע ביום יום, בדברים שאנחנו חוות ומתמודדות איתם וזה חשוב להשתמש ולתת מקום לידע הזה.

אור אבו: תודה רבה.

עאידה תומא סלימאן: תודה לך.

עאידה תומא סלימאן: האם אני מבינה ששיתוף הפעולה וההקשבה לצרכים מצד המשרדים הוא לא ברמה שאתן הייתן מצפות לה?

אור אבו: הוא לא ברמה שהיינו מצפות לה.

אור אבו: אנחנו חושבות שזה אמור להיות משהו יותר על בסיס - - -קודם כל, אני חושבת שזה בסדר לשמוע את הקשיים שהשטח מתמודד איתם וגם לתת מקום לביקורת.

אור אבו: הביקורת היא בחיים לא תהיה פרסונאלית, אז כמובן שהיא עניינית והיא על מנת לשפר, אז אני מאוד חושבת שחשוב לתת לזה מקום.

אור אבו: אני יכולה להגיד, לצורך העניין ואני לא יודעת אם יש כאן נציגה ממשרד החינוך אבל משרד החינוך זה משרד שממש חשוב לצורך העניין וכמעט ואין לנו תקשורת איתו וזה משהו שהוא מאוד מאוד חשוב.

אור אבו: יש להם גם רכיב, אמנם לא גבוהה בהחלטת ממשלה, אבל רכיב חשוב ועם משרד הרווחה היינו שמחים להעמיק עוד יותר.

אור אבו: התחלנו שולחנות עגולים, נפגשנו לראשונה על שולחנות עגולים בחודש אוגוסט, שהיו מאוד מאוד משמעותיים וכמובן שצריך להמשיך את זה וממש לעשות את זה גם במפגשים שהם יותר קטנים.

אור אבו: זאת אומרת, סביב נושא מסוים, סביב אימהות בזנות לדוגמא ולהזמין את בעלי הידע הרלוונטיים.

עאידה תומא סלימאן: אוקיי.

עאידה תומא סלימאן: אני מקווה שגם כן הישיבות בוועדה יאפשרו שיח יותר פתוח וקשר, אבל אפשר גם לבדוק את העניין הזה הלאה.

אור אבו: תודה.

עאידה תומא סלימאן: תודה רבה.

עאידה תומא סלימאן: אני רוצה לתת לגברת מירי מוסקוביץ', מנהלת תחום נוער, צעירים ונשים בזנות, משרד הרווחה והביטחון החברתי.

עאידה תומא סלימאן: בבקשה גברתי.

מירי מוסקוביץ': שלום ובוקר טוב.

מירי מוסקוביץ': אני אנסה לצמצמם את זה ל-3 דקות, כפי שגברתי מבקשת.

עאידה תומא סלימאן: סליחה, גם להתייחס לניצול התקציבי, מה נעשה וזה.

מירי מוסקוביץ': כן בוודאי.

מירי מוסקוביץ': אז אני מירי מוסקוביץ' אסולין, מנהלת תחום טיפול ושיקום אוכלוסיות ברצף הזנות, אני נמצאת בתפקיד מחודש דצמבר 2020.

מירי מוסקוביץ': סביב החלטת הממשלה, התקן שלי בעצם הוחלט בהחלטת הממשלה ומונו ארבע רפרנטיות לתחום הזנות, בעצם בכל מחוז של משרד הרווחה יש רפרנטית מחוזית שמטפלת בכל מה שקשור ברצף הזנות.

מירי מוסקוביץ': אז נחיל בזה שבעצם על אף של היה תקציב מדינה, בעצם הזנות הייתה אחת מהדיספלינות הבודדות שבעצם גדלנו והרחבנו והשקענו בהם כיוון שהייתה החלטת הממשלה, בעצם העלות השנתית לתוכניות השיקום לשנת 2021, על פי דו"ח שהגשנו גם במ"מ האחרון, בעצם עמד על כ-40 מיליון שקל.

מירי מוסקוביץ': הייתה איזו שהיא בשורה ממשרד האוצר, שזה נכנס לבסיס התקציב, אבל לצערנו יש לנו כרגע - - -.

מירי מוסקוביץ': לשמחתנו יש לנו מיצוי של למעלה מ-90%, נכון ליום ראשון האחרון עם כל המסגרות שפתחנו והמכרזים שהוצאנו והדברים שהשקעת בתשומות ולכן זה אומר שאנחנו לא בהכרח נוכל, אם התקציב יישאר על 39 מיליון שקל, אני לא יודעת כמה נוכל להרחיב בשנת 2022 ממסגרות נוספות או להקצות תשומות נוספות למסגרות הקיימות.

מירי מוסקוביץ': אז מצד אחד זו בשורה שזה נכנס לבסיס התקציב, מאידך-כמו שיושבת הראש אמרה, אין תוספת למעשה.

עאידה תומא סלימאן: זה מעניין, כי ישבה חברת הכנסת מיכל רוזין ודיברה על תוספות ועל הקצאות ועל תוכניות שהקואליציה הכניסה.

עאידה תומא סלימאן: אז אני מבינה עכשיו שאנחנו.

מירי מוסקוביץ': זה האוצר, זאת אומרת אנחנו, עוד לא הייתה החלטת תקציב.

עאידה תומא סלימאן: אני לא באה אלייך בטענות.

מירי מוסקוביץ': הלוואי.

מירי מוסקוביץ': אני הייתי מאוד שמחה לשמוע שיש תוספות.

עאידה תומא סלימאן: לא.

עאידה תומא סלימאן: ברור שאין שום תוספת ממה שהיה בעבר.

עאידה תומא סלימאן: זה שהכניסו לגוף התקציב, בסדר.

עאידה תומא סלימאן: זה אומר שזה יהיה שם גם בשנה הבאה, זה לא יהיה תלוי בכל מיני התפתחויות.

עאידה תומא סלימאן: אבל הייתי מצפה שהשנה דווקא ייעשו איזו שהיא תוספת תקציבית.

מירי מוסקוביץ': אז ככה, בעצם במשרד הרווחה יש כיום 15 מרחבי הלב.

מירי מוסקוביץ': המרחב הצפוני ביותר נמצא בחיפה, המרחב הכי דרומי נמצא באילת.

מירי מוסקוביץ': בעצם 15 מרכזי הלב נותנים איזה שהוא טיפול head hock למצב של קטינים וקטינות וצעירים וצעירות מגילאי 13 ועד 25, שנמצאים ברצף הזנות.

מירי מוסקוביץ': זה מופעל, חלקם על ידי הרשויות המקומיות וחלק על ידי עמותות, כמו עמותת על"ם שיושבים איתנו כאן.

מירי מוסקוביץ': בעצם המסגרות האלה הורחבו ממודלים מצומצמים למודלים מורחבים, במקום שלוש פעמים בשבוע לחמש פעמים בשבוע, מודלים שהיו מורחבים הורחבו ל-24/7, כמו עלמה בפתח תקווה ובחיפה ויש לנו את מודל הלב הייחודי בתל אביב, שבעצם הוקצה למודל כמעט שישה מיליון, אותם עטפנו באיזו שהיא מעטפת, באיזה שהוא סכום כסף שהם יכולים לתת לכל פונה שמגיע אליהם ולתת או "לתפור" איזו שהיא חליפה מיוחדת עבור אותו פונה שמגיע, עם הצרכים הספציפיים שמיועדים לו.

מירי מוסקוביץ': במסגרת מרכזים לנשים בוגרות, יש לנו את סלעית, אופק נשי ובשבילך.

מירי מוסקוביץ': הם כולם מורכבים מהלנת חירום, מרכז יום וערב והוסטל.

מירי מוסקוביץ': כל המרחבים, כמו שאמרה קודם נעמה וגם סלעית ביניהם, התקציב הורחב בשנת 2020.

מירי מוסקוביץ': נפתחו שישה מיזמים משותפים עם הופכות את היוצרות, לא עומדות מנגד, מעברים של הקשת הטראנסית, המכללה.

מירי מוסקוביץ': בעצם שישה מיזמים משותפים שכולם נמצאים או במיזם משותף-שזה אומר, מחצית משרד הרווחה משלם ומחצית אותה עמותה או אותו ארגון נותן או נותנת וחלקם מוכרים כספק יחיד, כמו תועדה למניעת זנות.

מירי מוסקוביץ': בעצם אנחנו כרגע ממש בהקמה, ב-1 לדצמבר יוקם אשכול מענים לגברים באזור המרכז, בהוד השרון.

מירי מוסקוביץ': זה מכרז מספר 1572020, במסגרת המכרז הגדול שיצא באפריל.

מירי מוסקוביץ': ב-1 לדצמבר המרכז הזה יתחיל לפעול.

מירי מוסקוביץ': במקביל לזה של עמותת - - -.

קריאה: עם הלנה?

מירי מוסקוביץ': זה מרכז יום וערב, הוסטל ודירת מעבר בעיר הוד השרון.

מירי מוסקוביץ': כל המרחב הזה יוקם בעיר הוד השרון.

מירי מוסקוביץ': ב-1 לדצמבר צפויה פתיחה של אשכול מענים לטאנסג'נדריות באזור המרכז, זה יהיה במרכז תל אביב, ליד התחנה המרכזית.

מירי מוסקוביץ': שני המרכזים האלה, הם מתוקצבים בממוצע בכ-3 מיליון שקלים, תקציב מלא של משרד הרווחה.

מירי מוסקוביץ': בנוסף לזה – מענים בפיתוח, יש לנו מיזם משותף שאמור להיות על סך של 10 מיליון שקלים עם קרן שוסטרמן, שבמסגרתה אנחנו פועלים לפיתוחים חדשניים גם בתחום הזה של הדיגיטל, גם לאתר צעירים וצעירות קטינים וקטינות ברשת.

מירי מוסקוביץ': המכרז הזה הוא על סך של כ-10 מיליון ₪ והוא בישורת האחרונה של החתימות.

מירי מוסקוביץ': מיזם משותף נוסף, עם sfi, שזה אגרות חוב חברתית, אשר יועד לקהילת הטראנסג'נדריות על מנת לעודד את עולם העבודה, שיהיה ייעודי לתחום הטראנסג'נדריות.

עאידה תומא סלימאן: אני חייבת להגיד קודם כל, כל הכבוד!

עאידה תומא סלימאן: אני רואה שאתם מתקדמים מבחינת הפרויקטים ששמתם לעצמכם ויש ביצוע ואני אשמח אחר כך לקבל את הפירוט במסמך, כך שנוכל לעקוב אחריו ונוכל באמת לבדוק ואולי נרצה לעשות איזה שהוא סיור בשירותים האלה, כדי לאמוד.

עאידה תומא סלימאן: אבל מצד שני אני חייבת לשאול, עד כמה הידע שהצטבר בארגונים שכבר הרבה שנים עובדים משולב בתוך העשייה והחשיבה ופיתוח הפרויקטים?

עאידה תומא סלימאן: אני יודעת שאתם בסופו של דבר תוציאו מכרזים וחלק מהארגונים אולי יקבלו על עצמם - - -.

קריאה: כמו שקרה עם תודעה.

עאידה תומא סלימאן: בסדר, אבל אני יודעת גם שכאשר מתכננים פרויקט, מלכתחילה כדאי מאוד לתכנן אותו ולהוציא את המכרז לפי ראייה מסוימת כשדאי לקחת את הארגונים בחשבון.

מירי מוסקוביץ': אז אני רוצה להגיד שכל המיזמים המשותפים, שישה מהם ועדיין לא דיברנו על דירת אימהות וילדיהן.

מירי מוסקוביץ': שלוש דירות שהוקמו על ידי "חכמת נשים", של הד"ר עינת גור.

מירי מוסקוביץ': מבחינת החלטת הממשלה אנחנו עומדים בכל היעדים של החלטת הממשלה ואני רוצה להגיד ככה, סביב מה שאמרת חברת הכנסת, שכל ה-40 מיליון נוצלו נכון ליום ראשון, כשישבתי מול התקציבנית כדי להתכונן לוועדה, אני חושבת שיש סך הכל סך של חמישה מיליון שקלים שעוד לא נסגר.

מירי מוסקוביץ': זאת אומרת, זה לא שישבנו בשנתיים האחרונות וחיכינו שתתכנס הוועדה ואז נתחיל לפעול.

מירי מוסקוביץ': אני מסכימה שיש עוד הרבה מה לעשות, אנחנו הזמנו את כל הארגונים ואת כל העמותות בחודש אוגוסט, התחלנו שולחנות עגולים, השולחן הבא נקבע לחודש ינואר, אנחנו מקיימים וועדות פנימיות והזמנו לוועדות ספציפיות את אנשי השטח, שהם ייעודיים לתחומים הספציפיים והם מקצועיים.

עאידה תומא סלימאן: תודה רבה.

שולי מועלם: שנייה אחת אעידה.

שולי מועלם: רק שאלה אחת לגבי אילת, מה קורה באילת?

מירי מוסקוביץ': אני חושבת שבאילת המורכבות היא של הרשות.

מירי מוסקוביץ': אנחנו מאוד מעודדים להקים שם מרחב 24/7.

מירי מוסקוביץ': אני חושבת שהרשות עצמה היא לא בעד - - -.

שולי מועלם: האמירה ההיסטורית של עיריית ירושלים שאין זנות בירושלים עברה לאילת?

מירי מוסקוביץ': לא, לא.

מירי מוסקוביץ': זה בירושלים, שלצערנו אף אחד לא ניגש למכרז, כי זה באמת "אין זנות בירושלים".

מירי מוסקוביץ': אבל, באילת, אני חושבת שבגלל שאילת היא עיר מקלט, כפי שציינת קודם, חברת הכנסה לשעבר, זה בגלל שיש שם מורכבויות שבעצם באים מכל הארץ.

מירי מוסקוביץ': כעיר מקלט, הם לא רוצים לתת לזה איזו שהיא במה פורמלית.

מירי מוסקוביץ': לנו יש אינטרס ואנחנו מדברים עם עיריית אילת להרחבה או להקמה של "הלב" 24/7.

עאידה תומא סלימאן: אני לא יודעת מה זה במה פורמאלית, לא מחכים - - -.

עאידה תומא סלימאן: אני חושבת שגם הנושא הזה מחייב איזה שהוא טיפול נקודתי בכל מה שקורה בעיר אילת.

עאידה תומא סלימאן: כולנו הזדעזענו, כולנו שמענו את הסיפורים ובזמנו גם עירבנו את משרד התיירות על מה שקורה בבתי מלון וכולי.

עאידה תומא סלימאן: אני חושבת שהגיע הזמן גם להתמקד בנושא הזה בעתיד.

עאידה תומא סלימאן: אני רוצה לתת לאפרת רובינשטיין ואני מאוד מבקשת עכשיו, אני אקפיד מאוד על הזמן כי אנחנו בספירה לאחור, מה שנקרא.

אפרת רובינשטיין: אוקיי.

אפרת רובינשטיין: אני רוצה להתחיל בתודה לך.

אפרת רובינשטיין: לצערי נכון לעכשיו איני יודעת את שמך ואת לא יודעת את שמי, אבל את ראית אותי.

אפרת רובינשטיין: אנחנו כאן על תקן האנדרדוג ואנחנו מודעות לכך ולאבסורד שבכך כי עלינו חוקקים, הגברים בזנות פונים אלינו, "ארגמן, ו"טראנסיות ישראל" ו-isu, איגוד החשפניות בישראל הם הכתובת הכי בלתי אמצעית ובלתי שיפוטית ואותנטית ואולי הגיע הזמן לתת לנו באמת קול ומקום.

אפרת רובינשטיין: אני חושבת שיש פה המון דיבורים אבל אולי הגיע הזמן שתקשיבו אשכרה לנשים בשטח, לנשים העובדות.

אפרת רובינשטיין: אז אני אפרת רובינשטיין, אני יושבת ראש איגוד החשפניות ואני כאן לעדכן שמאז סגירת מועדוני החשפנות, מאות נשים שעבדו כחשפניות עוסקות כיום בעבודות מין בסקטור הפרטי, ללא פיקוח, ללא אבטחה וללא מסגרת מסודרת של עבודה.

אפרת רובינשטיין: אותנו זה לא מפתיע, כי אף פעם לא הותוותה עבורנו תשתית מציאותית אשר רלוונטית עבורנו.

אפרת רובינשטיין: אני אשה יחידנית בת 35, עם שני תארים בהצטיינות מהאקדמיה לאומנות בבצלאל וברחתי בעבודת החשפנות.

אפרת רובינשטיין: אהבתי את העבודה והיא אפשרה לי להתקיים בעצמאות כלכלית מלאה ואף לתמוך במשפחתי.

אפרת רובינשטיין: אחרי סגירת מועדוני החשפנות, שאירע בין לילה, ארגון הסיוע סלעית הציע לי לעבוד בדוכן שייקים.

אפרת רובינשטיין: אני חושבת שהניתוק הזה, שנובע בהכרה מההדרה שלנו החשפניות, מהשיח אשר מתקיים עלינו ומשפיע עלינו באופן ישיר, הוא זרקור לכשל עמוק אשר מצדיק בדיקה בנוגע ליעילות של הצעדים אשר ננקטו בנודע אלינו ושל תוכניות הסיוע, הוועדות והדמויות המאיישות אותן.

אפרת רובינשטיין: עבודות שכר המינימום השוחקות, שהוצעו לנו כאלטרנטיבה הן אינן דווקא בסביבות אשר בטוחות יותר עבור נשים, בטח לא כאשר הן לוחצות אותנו לדחק כלכלי ומנציחות את המקום השולי של הנשים המועסקות בהן.

אפרת רובינשטיין: אנו דורשות לאפשר את פתיחת מועדוני החשפנות, אותם חווינו כמרחבים בטוחים.

אפרת רובינשטיין: מי אם לא אנחנו החשפניות, יודעות הכי טוב את התנאים האופטימאליים שבהם אנחנו יכולות ורוצות לעבוד.

אפרת רובינשטיין: למה לגזול את הפרנסה שלנו?

אפרת רובינשטיין: במקום להשקיע בדיאלוג עימנו ובחיזוק מעמדנו כעובדות ואז כלאחר יד להבדיל, לכסות את הנזק שנגרם לנו עם פלסטרים פיתיונים בצורה של תוכניות סיוע ומשאבים, אשר מסתברים ככוסות רוח למת.

אפרת רובינשטיין: לאף נציגה של ארגון סיוע אין מנדט לייצוג של אנשים בשירותי המין בישראל.

אפרת רובינשטיין: לצערנו, הן מקבלות את זכות הדיבור וההחלטה עבור אנשים שלא ביקשו מהן ייצוג.

אפרת רובינשטיין: בשורה התחתונה מה שמציירים בארגוני הסיוע כנתונים מייצגים, הם נתונים שמייצגים פחות מ-10% מהנשים שעוסקות בשירותי המין.

אפרת רובינשטיין: למעשה הסיפורים הקשים שהן שמעו מייצגים את המיעוט, אבל את משליחות אותן על הרוב.

אפרת רובינשטיין: פעולות הרמיסה והמחיקה, הן מוטיב העובר כחוט השני בכל חזיתות המלחמה בעובדי ועובדות המין.

אפרת רובינשטיין: בישיבת וועדה של הכנסת בשנת 2017 כינו את החשפנות זנות בתחפושת, עבורנו ההתנהלות בעניינינו היא התגלמות ההתחזות והחלם.

אפרת רובינשטיין: במסווה של עזרה מתנהלים מנגנונים אגרסיביים בהמתת הסטיגמה השלילית כלפי עובדות ועובדי מין - - -.

עאידה תומא סלימאן: גברתי, גברתי, הזמן שלך עבר.

עאידה תומא סלימאן: אני מבקשת.

אפרת רובינשטיין: כולן קיבלו פה זכות דיבור ואני אדבר, זה בדיוק שתי דקות.

עאידה תומא סלימאן: את דיברת ואת קיבלת שלוש דקות ואני מבקשת ממך לסיים.

עאידה תומא סלימאן: אני מבקשת לסיים את דברייך ואל תכריחי אותי לקבל החלטה להוציא אותך.

עאידה תומא סלימאן: את לא תשתלטי על הישיבה.

אפרת רובינשטיין: סליחה, למה אין לי פה זכות דיבור?

אפרת רובינשטיין: אני לא משתלטת אני מציינת את הקול שלי, השתקתם אותנו שנים.

אפרת רובינשטיין: למה את לא נותנת לי לסיים את מה שיש לי לומר?

עאידה תומא סלימאן: אני נתתי לך זכות דיבור ואת תפסיקי עכשיו.

עאידה תומא סלימאן: אני ביקשתי ממך ואמרתי לך - - -.

אפרת רובינשטיין: מעמד עובדיי ועובדות המין חייב להיות מוסדר, כמו בכל מדינה מערבית מתוקנת.

אפרת רובינשטיין: תוציאו אותי בכוח, תזמינו לי משטרה, תשתמשו באלימות.

עאידה תומא סלימאן: תודה רבה.

עאידה תומא סלימאן: אני חייבת להגיד משהו, את באת ומהרגע הראשון את רוצה לריב, אני לא רוצה לריב איתך.

עאידה תומא סלימאן: את רצית את התמונה הזו, את רצית את הוידאו הזה ולצערי הרב אני חייבת להגיד, הוועדה הזו הכירה אורחים שלא הסכמנו עם דעותיהם ואורחים שכן מסכימים עם דעותיהם, אבל כולם מחויבים לכבד את המקום הזה ואת הישיבה הזו ולכבד את הנהלים שבהם אנחנו מקיימות את הדיון.

עאידה תומא סלימאן: אני מצטערת שצריכים להגיע למקום כזה, מהרגע הראשון היה ברור לי שיש צורך כנראה בצילום של אותו הרגע.

עאידה תומא סלימאן: רב פקד שרית פרץ, ראש חוליית סחר בבני אדם במשטרת ישראל.

עאידה תומא סלימאן: בבקשה גברתי.

שרית פרץ: בוקר טוב, אני אשתדל לקצר על אף שיש לי המון מה לספר.

עאידה תומא סלימאן: אני חייבת להגיד משהו, הדיון היום הוא רק פתיחה.

עאידה תומא סלימאן: אנחנו נרצה להבין איפה עומד כל דבר ואת ההעמקה והפרטים, להם נקדיש דיונים נוספים.

שרית פרץ: בסדר גמור.

שרית פרץ: אז אני באמת אשתדל לקצר.

שרית פרץ: אני כן דווקא יושבת הראש, רוצה לפרגן ולומר שהדיון הזה, לי באופן אישי ולנו במשטרת ישראל מאוד מאוד חשוב.

שרית פרץ: כי בסופו של דבר, האכיפה מתבצעת ואנחנו תיכף נפרט על זה, אבל לצד האכיפה יש שוטרים ומפקדים שנמצאים בשטח וככה מעבירים לנו, לחולייה, את הרשמים שלהם.

שרית פרץ: אז פעם אחת מאוד שמחה לראות כמה זה מחלחל, הנושא הזה בכלל, במשטרה ובקרב השוטרים והקצינים.

שרית פרץ: אני שומעת מהם לא פעם את הדאגה לאותן נשים, טראנסג'נדרים, קטינים, שעוסקים בזנות ואני מקבלת פשוט טלפונים על כך שהם אוכפים, אבל הם גם שואלים לגבי השיקום והם חושבים שצריך להגדיל את השיקום בהיבט של הסיוע הכלכלי.

שרית פרץ: שוב, זה מבלי שהם מכירים באמת לעומק את התוכניות שיש, הם יודעים שיש תוכניות ושהחוק עבר לצד תקציב משמעותי.

שרית פרץ: אבל אני מציינת את העובדה הזאת כדי שתבינו שהנושא הזה מחלחל בקרב השוטרים ובקרב הפיקוד וזה דבר שהוא בעיני חשוב.

שרית פרץ: דובר כאן על הנושא הזה שהאכיפה לא מפוזרת והיא מתמקדת רק בתל אביב, אז זה לא נכון.

שרית פרץ: אני יכולה להגיד שמתוך 341 קנסות שניתנו, זה הנתון עד לפני יומיים ואם נבדוק היום אני מניחה שזה עלה.

שרית פרץ: אבל 80 קנסות ניתנו במחוז חוף, שזה בעצם עיקרם בחיפה, 13 דו"חות בתחנת באר שבע ובאמת השאר ברובו מתמקד באזור המרכז.

שולי מועלם: אפס בירושלים?

שרית פרץ: דו"ח אחד בירושלים, אבל רגע, חשוב לי רגע להסביר משהו.

שרית פרץ: חשוב לי לומר שהנתון הזה מדבר על קנסות שניתנו אבל זה לא אומר שאין פעילות בשאר המקומות נגד בתי בושת.

שרית פרץ: יש תיקי חקירה ויש לא מעט, אוקיי?

שרית פרץ: נגד בתי בושת, המפעילים שלהם, הסרסורים שלהם, אותם צרכנים שנתפסים או נתפסו בבית הבושת נלקחים לחקירה ושם נגבית בעצם עדותם באזהרה ובסוף התהליך של תיק החקירה הם יקבלו קנס.

שרית פרץ: שוב, ככל שהראיות.

עאידה תומא סלימאן: לא מוציאים להם קנס במקום?

שרית פרץ: לא, מחשש - - -.

עאידה תומא סלימאן: למה?

שרית פרץ: אני אסביר למה.

שרית פרץ: כי בסופו של דבר לאדם יש אפשרות להגיש בקשה להישפט וככל שמתנהלת חקירה, אנחנו לא רוצים להגיע למצב שבו נצטרך לחשוף את חומר הראיות טרם סיום החקירה.

שרית פרץ: זה לא אומר שהם לא יקבלו קנסות, הם יקבלו קנסות בשלב מאוחר יותר.

שרית פרץ: רק שניה לעניין הנתונים.

שרית פרץ: אני רוצה לספר ששני אנשים מתוכם הגישו בקשות להליך חלופי.

שרית פרץ: זה אמנם מעט מתוך 341, אבל זו התחלה.

שרית פרץ: כי עד לא מזמן כל פעם שנשאלנו ככה על ידי ארגוני הסיוע, הנתון היה אפס.

שרית פרץ: אז אני חושבת שזה כבר משהו.

שרית פרץ: יש לנו שמונה מקרים של אנשים שקיבלו קנסות בפעם השנייה, זה גם בעיני משמעותי וחשוב.

שולי מועלם: יש מישהו שביקש להישפט?

שרית פרץ: להישפט?

שרית פרץ: לא, בינתיים לא.

שרית פרץ: יש לנו עוד נתונים על כמה אנשים שילמו את הקנסות, אבל אני חייבת רגע לסייג שנייה את כל עניין הנתונים.

שרית פרץ: אני חושבת שאנחנו נמצאים בשלב מוקדם של האכיפה, אני חושבת שמאז המדיניות של השר שככה נאמרה וחלחלה ואני מדברת על כארבעה חודשים, אני רואה באמת גם התעוררות של יחידות השטח, של האכיפה, גם התעניינות ואני חושבת שהרבה שוב ואנחנו נעמיק בדיונים הבאים.

שרית פרץ: אבל אני חושבת שגם מעשייה אחרת, שהיא לא באה לידי ביטוי בנתונים היא מאוד חשובה וחשוב להבין אותה ואנחנו נדבר עליה בדיונים הבאים, כדי להבין שגם להם יש בסוף השפעה על השטח.

שרית פרץ: גם על נשים, גם על סרסורים, על זירות הזנות ואני חושבת שזה משהו שאנחנו נראה ככל שאנחנו נתקדם עם הזמן.

שרית פרץ: עוד משפט אחד.

שרית פרץ: אני רוצה לספר שבחודש הבא אנחנו מקיימים יום עיון בנושא של חוק איסור צריכת זנות וזה יום עיון שנועד כולו באמת, לארגוני סיוע, ולאזרחים וכמובן שיהיו שם גם גורמי ממשלה.

שרית פרץ: אנחנו נחשוף שם חלקים מהלומדה הייחודית שהכשרנו בה את השוטרים.

עאידה תומא סלימאן: אני חייבת להגיד משהו.

עאידה תומא סלימאן: יש החלטה של יושב ראש הכנסת שבשעה 11:00 הכל מסתיים בוועדות, כי המליאה מתחילה וזה אומר כולל שהצוות קם ועוזב את הדיון והפרוטוקול לא נרשם והכל נסגר, אפילו בלי שליטה שלי.

עאידה תומא סלימאן: תנו לי רק לסכם, אני אמרתי שהיום זו רק ההתחלה ואתם תגיעו עוד ויהיו עוד דיונים יותר מתמקדים בנושאים השונים ואתם תוכלו לדבר.

עמית פל: אני עמית פל ואני עובדת סוציאלית, אני עובדת עם הקהילה הטראנסית מטעם קופת חולים ועם בתים מאזנים.

עמית פל: לא דיברו כאן על נושא של מסגרות טיפול ומסגרות שיקום לקהילה הטראנסית.

עמית פל: חברת הכנסת - - - דיברה על הצד של לפני ואנחנו מנסים להקים מסגרות לטיפול וזה נושא שכדאי לדון עליו בפעם הבאה.

עאידה תומא סלימאן: אוקיי, תודה רבה.

עאידה תומא סלימאן: אני חייבת לסכם ואני אעשה את זה כמה שיותר מהר ואני מתנצלת בפני אלה שנרשמו, השתדלתי להגיע לכולם ולא הגעתי.

עאידה תומא סלימאן: אנחנו נשמור את הרשימות ובדיונים הבאים יהיה לכם זכות להתחיל.

עאידה תומא סלימאן: תאמינו לי שאני ניסיתי להקשיב.

עאידה תומא סלימאן: אני אומרת את זה שוב ושוב ושוב, זאת ישיבה ראשונה בקדנציה הזו, בכנסת ה-24.

עאידה תומא סלימאן: הוועדה תמשיך לעקוב, כמו שעשתה בעבר וכמו שלקחה על עצמה לטפל בנושא הזה ולרדת לעומק הדברים ולנסות לקדם ולפקח על עבודת הממשלה, אנחנו נמשיך לעשות את זה.

עאידה תומא סלימאן: בעניין וועדת המשנה, אני לא רוצה לצאת בשום הצהרות.

עאידה תומא סלימאן: עד עכשיו לא התמנו כל חברות וחברי הכנסת שישבו בוועדה, כולם יודעים שיש משבר בעניין של הייצוג בתוך הוועדות.

עאידה תומא סלימאן: ברגע שיהיה ייצוג מלא אני אמצא את הדרך ואדע או להקים וועדת משהו או להטיל על מישהו לטפל, בינתיים אנחנו ניקח את זה על עצמנו בוועדה ובכנסת ה-23, זה מה שעשיתי לקחתי על עצמי שנה שלמה עד שהתהווה הרעיון של וועדת המשנה ותיאמנו דיון בנושא כל שבועיים.

עאידה תומא סלימאן: שזה בדיוק מה שוועדת משנה עושה, וועדת משנה מתכנסת פעם בשבועיים.

עאידה תומא סלימאן: אני חושבת שאנחנו חייבות לעבוד בשלושת המישורים בעתיד.

עאידה תומא סלימאן: גם בלבדוק את השירותים שמתפתחים סביב הצרכים הקיימים בשטח ואיך לפתח להם מענים.

עאידה תומא סלימאן: הדבר השני, עניין האכיפה ואיך היא מתבצעת והפיזור וכל זה.

עאידה תומא סלימאן: והדבר השלישי, הקהילות המיוחדות בתוך המרחב ואיך אפשר באמת לתת את המענים ולשמוע את כל הקולות ולהבין את הצרכים.

עאידה תומא סלימאן: אני מודה לכולכן ואני מודה לך שולי שהגעת ואני נועלת את הישיבה.